Súradnice: 48°29′41″S 17°40′51″V﻿ / ﻿48,494704°S 17,680779°V﻿ / 48.494704; 17.680779

**Nový jadrový zdroj** (**NJZ**) je pracovný názov projektu jadrovej elektrárne, ktorá má vyrásť na mieste odstavených blokov elektrárne V1 v lokalite Atómové elektrárne Bohunice na Slovensku. Projekt zastrešuje spoločnosť Jadrová energetická spoločnosť Slovenska s väčšinovým podielom Slovenskej republiky. Pôvodný projekt počíta so začiatkom výstavby v roku 2021, spustenie prác a teda aj elektrárne do prevádzky, plánované na rok 2029, je však otázne kvôli neistej rentabilite projektu, z dôvodu čoho bol projekt v roku 2019 zmrazený.

Vývoj projektu
--------------

Možnosť výstavby novej jadrovej elektrárne v Jaslovských Bohuniciach sa prvý raz objavila počas prvej vlády Roberta Fica v roku 2006. Podľa vtedajšieho premiéra bola impulzom možnosť využiť existujúcu infraštruktúru v lokalite a vyššia cena elektriny na úrovni okolo 70-80€ za MW. V roku 2006, resp. 2008, bolo Slovensko nútené odstaviť dva bloky atómovej elektrárne Jaslovské Bohunice, kvôli záväzku pri vstupe do EÚ, čím stratilo sebestačnosť vo výrobe energií. Vyradenie oboch blokov bolo prijaté uznesením Uznesením vlády SR č. 801/1999 zo dňa 14. septembra 1999.

V roku 2009 vláda SR za účelom realizácie projektu NJZ vláda SR v roku 2009 založila Jadrovú energetickú spoločnosť Slovenska (JESS). Väčšinovým 51-percentným akcionárom sa stal štátny podnik JAVYS. Ficova vláda koncom roka 2008 rozhodla, že do projektu priberie aj českú energetickú skupinu ČEZ, ktorá získala 49 % akcií JESS.

Potreba výstavby NJZ vychádza tiež z požiadaviek na zaistenie energetickej bezpečnosti Slovenska v oblasti výroby elektrickej energie, ktorá je definovaná v platnej Energetickej politike SR z roku 2014. V roku 2016 bol ukončený a Ministerstvom životného prostredia SR kladne hodnotený proces EIA - zisťovanie vplyvu projektu na životné prostredie, ktorý má platnosť na sedemročné obdobie (do roku 2023). V roku 2019 na 14. Európskom jadrovom fóre 2019 (ENEF) v Prahe predseda vlády SR Peter Pellegrini pripustil, že keď to ekonomické parametre a situácia na trhu s energiou dovolia, Slovensko spolu s Českom rátajú s projektom NJZ ako lokalitou pre výstavbu novej jadrovej elektrárne. Termín začatia výstavby je v projektoch plánovaný na rok 2021, uvedenie do skúšobnej prevádzky na rok 2027.

Parametre elektrárne
--------------------

Z technického hľadiska má NJZ predstavovať jednoblokovú elektráreň generácie III+ vybavenú tlakovodným reaktorom (PWR/VVER). Čistý elektrický inštalovaný výkon je uvažovaný maximálne do 1700 megawattov. Životnosť elektrárne by mala byť projektovaná na 60 rokov.

Do reaktoru majú byť použité komerčne dostupné bloky renomovaných dodávateľov. Ako referenčné sú uvažované nasledujúce projektové
riešenia:

* AP1000 (Westinghouse Electric Company LLC, USA),
* EU-APWR (Mitsubishi Heavy Industries (MHI) Japonsko),
* MIR1200 (konzorcium Škoda JS/JSC Atomstroyexport/JSC OKB Gidropress, Česko/Rusko),
* EPR (AREVA NP, Francúzsko),
* ATMEA1 (AREVA NP/Mitsubishi Heavy Industries, Francúzsko/Japonsko),
* APR1400 (Korea Hydro&Nuclear Power (KHNP), Južná Kórea).

Referencie
----------

1. 1 2 3 4   *Premiér Pellegrini oživil projekt novej jadrovej elektrárne v Bohuniciach* [online]. V Energetike, 2.5.2019, [cit. 2019-05-03]. Dostupné online.
2. ↑   *R. FICO:Priaznivé investičné prostredie môže oživiť nový jadrový zdroj* [online]. Teraz.sk, 4.10.2016, [cit. 2019-05-03]. Dostupné online.
3. ↑   *Vyraďovanie JE V1* [online]. Bratislava: Jadrová a vyraďovacia spoločnosť, [cit. 2019-05-03]. Dostupné online.
4. ↑   *Prečo nový jadrový zdroj* [online]. Jadrová energetická spoločnosť Slovenska, [cit. 2019-05-03]. Dostupné online.
5. ↑   *Česi a Slováci zvažujú, že by ukladanie jadrového odpadu riešili spoločne* [online]. Pravda, 1.5.2019, [cit. 2019-05-03]. Dostupné online.
6. ↑   *Záverečné stanovisko (Číslo: 1404/2016 - 3.4/hp)* [online]. Bratislava: Ministerstvo životného prostredia Slovenskej republiky, 15.4.2016, [cit. 2019-05-03]. Dostupné online.
7. 1 2   *Nový jadrový zdroj v lokalite Jaslovské Bohunice. Správa o hodnotení vplyvov navrhovanej činnosti na životné prostredie* [online]. Bratislava: Jadrová energetická spoločnosť Slovenska, August 2015, [cit. 2019-05-03]. Dostupné online.

Externé odkazy
--------------

* Informácie o NJZ na stránke JAVYSu
* Stránka JESS o projekte NJZ

| * z
* d
* u
Jadrová energetika na Slovensku |
| --- |
| Elektrárne | 
* Bohunice
* Mochovce

 |
| Bývalé elektrárne | 
* Bohunice A1

 |
| Navrhované elektrárne | 
* Nový jadrový zdroj
* Jadrová energetická spoločnosť Slovenska

 |
| Štátny dozor | 
* Úrad jadrového dozoru
* Československá komisia pre atómovú energiu

 |
| Incidenty | 
* Havária jadrovej elektrárne A1 (1977)

 |
| Vyraďovanie a jadrový odpad | 
* Jadrová a vyraďovacia spoločnosť

 |
| Výskum | 
* Výskumný ústav jadrovej energetiky

 |